**Mlieka v homeopatii**

Homeopatické lieky vyrobené z mlieka cicavcov sú neoddeliteľnou súčasťou homeopatickej praxe. Často ich odporúčam mojim klientom.

**Čo je podstatné pre ich predpis?**

MLIEKO je jedinečným evolučným prostriedkom cicavcov, pomocou ktorého prežili. Je zdrojom výživy pre mladé cicavce, aby mláďa prežilo, ale dôležitý je aj proces dojčenia, cicania.

DOJČENIE-CICANIE predstavuje fyzicky – telesný kontakt a teplo. Je to dôležitý emocionálny prvok – ide o veľmi intímnu vec: matka sa rozdáva, aby jej mláďa prežilo.

**Elementy výživy, vrúcnosti, telesného kontaktu, materinskej výživy a intimity sa odrážajú v prípadoch cicavcov.**

V zdravom stave má cicavec pocit, že je riadne vyživovaný, FYZICKY: pocit spokojnosti, istoty, tepla, pohodlia. EMOCIONÁLNE: pocit ocenenia, lásky, že je chcený, že je oň postarané, je naplnený. Cicavec v stave choroby má opačný pocit, FYZICKY: pocit chladu, prázdnoty, nespokojnosti. EMOCIONÁLNE: pocit bezcennosti, že neprináša žiadne hodnoty, nemá sebaistotu a má pocit hanby. HANBA = VINA, niečo zlé je so mnou.

*Pocit Cicavca*

**Zdravý pocit cicavca: Som plne vyživovaný na fyzickej a emocionálnej úrovni spolu s pocitmi vrúcnosti, intimity a blízkosti. Tento pocit by sme mali mať hlboko uložený na telesnej a podvedomej úrovni nášho bytia.**

Ak tento pocit máme: pomáha nám cítiť sa adekvátne, bezpečne, sebaisto a tiež užitočne. Dokážeme sa cítiť šťastne a úspešne v živote.

Ak tento pocit nemáme: máme pocit, že NÁM NIEČO CHÝBA. **Vnútorný pocit neistoty.** Na fyzickej úrovni – telesný pocit PRÁZDNOTY, OPUSTENOSTI, SAMOTY, pociťovaný v oblasti brucha. Je to DIERA, ktorú nemožno zaplniť.

Nedostatok = Lac ( nedostatok, chýbať, niečo vo vnútri nám chýba )

Cicavce sú živočíchy, pocit nedostatku má zvierací aspekt. Pacient sa cíti horší než ostatní, odmietnutý, vylúčený. Má zlé pocity ohľadom samého seba. Hanbí sa za seba.

Hanba je v prípadoch zvierat bežným pocitom a hlavne v prípadoch cicavcov. Hanba je pocit, že niečo v nás nie je v poriadku a neexistuje nič, čo by sa dalo urobiť, aby sa situácia vyriešila.

*Vzťahy s rodičmi*

Často sú narušené vzťahy s rodičmi a v rodine. Môže byť slabé **puto** s matkou alebo prílišné lipnutie. Pocit, že o neho nebolo riadne postarané. Pocit, že rodičia neprejavovali svoje city, boli chladní, „chýbali **fyzické prejavy a dotyky**“, „Nikdy sme sa **neobjímali**“. Pocit, že nie sú súčasťou rodiny, pocit, že sú adoptovaní. Chcú veľmi skoro odísť z rodičovského domu. Strach z rodiča, **lipnutie** na rodičovi. Pocit, že ho **dusili, utláčali**. Prevrátené úlohy: deti, ktoré sú matkami svojich matiek. Silné puto k starej mame.

*Emocionálna nedospelosť*

Emocionálna regresia zapríčinená stresom. „Cítim sa ako dieťa.“, „Keď som s mamou, cítim sa veľmi príjemne.“, „ Potrebujem teplo domova.“ Pocit neschopnosti byť úspešný v živote. Pocit, že ho zhadzujú, pozerajú na neho zhora. Sťažujú sa, že v detstve ich za nič nechválili – cítili sa odmietnutí a citovo opustení. Nesmelí, hanbliví. Hryzenie nechtov, cmúľanie palca.

*Vnútorné prežívanie*

Milujú objatia a bozkávanie: fyzicky ukazujú emócie. Alebo majú silnú averziu k dotyku – uhnú sa, odťahujú. Emócie cítia v tele: „mám vnútorné tušenie“, „cítim to v kostiach“. Používajú frázy: „chcem vyskočiť z kože“, „mám z toho zimomriavky“. Môžu mať negatívny pocit zo svojho tela: som škaredý, neznášam svoje telo, pocit, že sú malí, cítia sa hlúpo.

*Správanie*

V zdravom stave: energický, zhovorčivý, extrovertný, zábavný, zaujímavý, čulý, živý, atraktívny. V stave ochorenia: stiahnutý do seba, tichý, slabý očný kontakt, otupený, ľahostajný, necitlivý.

SLOVÁ: teplo, mäkký, objímať, maznať sa, uspokojiť, puto, blízkosť, dotyk, huňatý, chlpatý ( v zdravom stave )

SLOVÁ: chladný, tvrdý, lipnúť, prehnane sa starať alebo obmedzovať

*Závislosti, poruchy príjmu potravy*

Majú silnú chuť na niečo – hocičo, čo im zaplní ten hrozný pocit prázdnoty vo vnútri. O svojej závislosti hovoria: snažím sa zaplniť dieru v sebe, prináša mi to uspokojenie, milujem ten pocit tepla, ktorý mi to prináša. Poruchy príjmu potravy: dojedanie sa, uspokojovanie sa jedlom, silná chuť na jedlo, vyberavosť, anorexia a bulímia, stále hladní, hypoglykémia, obezita, chudnutie, potravinové intolerancie. Gastro-intestinálne problémy: syndróm dráždivého čreva, nauzea, kŕče v oblasti brucha.

*Slabá kontrola pudov*

Nie je schopný ovládať svoje živočíšne inštinkty. Deštruktívne nutkanie, impulz, popud, výpad, výbuch, divokosť, zavíjanie, jačanie. Pocit nepohody, živočíšna povaha a inštinkty.

Poruchy sexuality: Zvýšená - kompenzuje pocit prázdnoty a opustenosti, silná túžba po prijatí, vrelosti a blízkosti. Potlačená – súčasť emocionálneho umŕtvenia, averzia k dotyku, strach z intimity, pocit hanby.

*Rodičia*

Preháňajú to s rodičovstvom: visia na svojich deťoch, správa sa ako matka k partnerovi, „dusiť“ a byť prehnane úzkostlivý k svojim deťom. Alebo: sebecký, nemilujúci rodič, silná averzia k rodičovstvu.

*Deti*

Zdravý stav: hravý, objímanie, šteklenie, skákanie na iných, milujú byť vonku, dievčatá sa správajú ako chalani, milujú zvieratá, zoo, zvieratá milujú ich.

Stav choroby: nevedia prejaviť city, nedokážu sa objímať alebo bozkávať, lipnú na niekom.

Slabá sebakontrola: hyperaktívni, poruchy správania, impulzívni, hovoria a konajú bez premyslenia.

*Deti – skupina*

**Byť súčasťou skupiny napriek nevýhodám, ktoré to prináša.** Alebo majú pocit, že sú zo skupiny vylúčení. Majú stratégiu, ktorá im umožní zostať v skupine alebo byť prijatí: 1. bojujú, aby mali nadvládu, sú agresívni, súťaživí. 2. sú submisívni, majú pocit menejcennosti, sú závislí.

„Aké je moje miesto v rámci skupiny? Kto je pre mňa hrozbou? Kto je mojou konkurenciou? Na koho si musím dávať pozor?“

*Vlastnosti: predátor – korisť*

Cicavec – predátor: vykazuje teritoriálne správanie s bojom o moc, silou, egom, ostražitosťou a bdelosťou.

Cicavec – korisť: vykazuje známky strachu s túžbou utiecť, skryť sa, prestať sa hýbať, byť malý, stočiť sa do klbka.

*Ďalšie znaky cicavcov*

PADANIE: závrate, pocit slabosti, strach z opustenia, strach zo zlyhania, strach, že padnú do animálneho sveta ( chcú prekonať svoje zvieracie inštinkty, inak budú nimi pohŕdať ).

SNY A STRACHY: dusenie, potláčanie, pády, obmedzenie, hady, pavúky, tehotenstvo, deti, bábätká, strápnenie sa.

SIGNATÚRY: oblečenie so zvieracou tematikou, zvieracie potlače, brošne zvierat, kožuchy, prezývky ( tiger, koketa, opica... ), zvieracie vnímanie ( pocit, že je zviera – živý, čulý, silný).

VZHĽAD: oči u predátorov – divoké, ohnivé, intenzívne. Oči u koristi – jemné, nežné, široko otvorené, naivné, očakávajúce.

ZAMESTNANIE, ZÁĽUBY: veľa energie, športový typ. Milujú byť vonku, prechádzky, vidiek. Milujú spoločnosť, družní, stádovití alebo úplne uzavretí. Predátory – bojové umenie. Ambiciózni.

*Patológia a symptómy*

PROBLÉMY SO SPRÁVANÍM: hnev, zúrivosť, impulzívnosť, nekontrolovaní, zlomyseľní, pocit izolácie a opustenosti, zábudlivosť.

ÚZKOSŤ, DEPRESIA, PANIKA

ZÁVRATY, pocit slabosti, na odpadnutie.

BOLESTI HLAVY, migrény sprevádzané nevoľnosťou a vracaním.

PORUCHY PRÍJMU POTRAVY: potravinové intolerancie, závislosť na jedle, obezita, anorexia. Symptómy GIT

MLIEKO: averzia, chuť, zhoršenie.

REUMA

EKZÉM, AKNÉ

PATOLÓGIA V OBLASTI PŔS: ťažké prsia, predmenštruačný opuch, problémy s dojčením.

HORMONÁLNE PROBLÉMY: ochorenia začínajú v puberte, PM syndróm.

STRIEDANIE STRÁN

VYČERPANOSŤ, letargia.

Poruchy termoregulácie, zimomrivosť.

HOMEOPATLICKÉ LIEKY:

Lac caninum, Lac delphinum, Lac equinum, Lac felinum, Lac humanum, Lac maternum, Lac leonum, Lac lupinum, Lac vaccinum...